CELEX: 32019D0835
Language: hu
Date: 2019-04-08 00:00:00
Title: A Tanács (EU) 2019/835 határozata (2019. április 8.) az egyrészről az Európai Közösségek és azok tagállamai, másrészről az Egyiptomi Arab Köztársaság közötti társulást létrehozó euromediterrán megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő megkötéséről

24.5.2019   
               
               
                  HU
               
               
                  Az Európai Unió Hivatalos Lapja
               
               
                  L 138/1
               
            
         A TANÁCS (EU) 2019/835 HATÁROZATA
         (2019. április 8.)
         az egyrészről az Európai Közösségek és azok tagállamai, másrészről az Egyiptomi Arab Köztársaság közötti társulást létrehozó euromediterrán megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 217. cikkére, összefüggésben annak 218. cikke (6) bekezdésének a) pontjával,
         tekintettel a Horvát Köztársaság csatlakozási okmányára és különösen annak 6. cikke (2) bekezdésére,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     Az egyrészről az Európai Közösségek és azok tagállamai, másrészről az Egyiptomi Arab Köztársaság közötti társulást létrehozó euromediterrán megállapodást (2) (a továbbiakban: megállapodás) 2001. június 25-én írták alá Luxembourgban. A megállapodás 2004. június 1-jén lépett hatályba.
                  
               
                     (2)
                  
                  
                     A Horvát Köztársaság 2013. július 1-jén az Európai Unió tagállamává vált.
                  
               
                     (3)
                  
                  
                     A Horvát Köztársaság csatlakozási okmánya 6. cikkének (2) bekezdése értelmében a Horvát Köztársaságnak a megállapodáshoz való csatlakozásáról a megállapodáshoz csatolt, a tagállamok nevében egyhangúlag eljáró Tanács és az Egyiptomi Arab Köztársaság által elfogadott jegyzőkönyv útján kell megállapodni.
                  
               
                     (4)
                  
                  
                     A Tanács 2012. szeptember 14-én felhatalmazta a Bizottságot, hogy tárgyalásokat kezdjen az Egyiptomi Arab Köztársasággal. A tárgyalások sikeresen lezárultak.
                  
               
                     (5)
                  
                  
                     Az egyrészről az Európai Közösségek és azok tagállamai, másrészről az Egyiptomi Arab Köztársaság közötti társulást létrehozó euromediterrán megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvet az (EU) 2017/768 tanácsi határozattal (3) összhangban az Unió és tagállamai nevében 2017. április 10-én Brüsszelben írták alá.
                  
               
                     (6)
                  
                  
                     A jegyzőkönyvet jóvá kell hagyni,
                  
               ELFOGADTA EZT A HATÁROZATOT:
         
            1. cikk
            Az egyrészről az Európai Közösségek és azok tagállamai, másrészről az Egyiptomi Arab Köztársaság közötti társulást létrehozó euromediterrán megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvet a Tanács az Unió és tagállamai nevében jóváhagyja (4).
         
         
            2. cikk
            A Tanács elnöke az Unió és tagállamai nevében megteszi a jegyzőkönyv 8. cikkének (1) bekezdésében meghatározott értesítést annak kifejezésére, hogy az Unió és tagállamai a jegyzőkönyvet magukra nézve jogilag kötelező erejűnek ismerik el. (5)
            
         
         
            3. cikk
            Ez a határozat az elfogadásának napján lép hatályba.
         
         
            Kelt Luxembourgban, 2019. április 8-án.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  2019. március 12-i egyetértés (a Hivatalos Lapban még nem tették közzé).
         
            (2)  HL L 304., 2004.9.30., 39. o.
         
         
            (3)  HL L 115., 2017.5.4., 1. o.
         
         
            (4)  A jegyzőkönyv szövegét az aláírásáról szóló határozattal együtt a HL L 115., 2017.5.4. számában hirdették ki.
         
            (5)  A jegyzőkönyv hatálybalépésének napját a Tanács Főtitkársága az Európai Unió Hivatalos Lapjában teszi közzé.